Партызанскі Народны крыж

Партызанскі Народны Крыж — нагрудны ганаровы знак. З’яўляецца ўзнагародай Аб’яднанага пераходнака кабінета Беларусі. Афіцыйная дата заснавання — 2 сакавіка 2023 года. Дызайн узнагароды быў распрацаваны Геральдычнай Радай.

Крыж уручаецца разам з пасведчаннем аб узнагароджанні і ўзнагародным лістом.

 Уручэнне 
Згодна з афіцыйнымі звесткамі АПКБ, узнагарода прызначана для ўшанавання асоб, якія ўдзельнічалі ў беларускам партызанскім і падпольным руху, а таксама праводзілі акцыі, накіраваныя на аслабленне і ліквідацыю ўлады акупацыйнай адміністрацыі.

 Дызайн 
Аверс уяўляе сабой крыж серабрыстага колеру з размешчаным на нім па цэнтры гербам «Пагоня». Пад гербам размешчаны чэрап з косткамі, паміж канцамі крыжа па дыяганалі — два мячы серабрыстага колеру. Рэверс змяшчае надпіс «Ніколі ня быць у няволі», пад якім знаходзіцца нумар узнагароды. Надпіс уяўляе сабой адаптаваную цытату з песні «Лясная песня» на словы Адама Русака і музыку Уладзіміра Алоўнікава, прысвечаную беларускім партызанам.

Крыж выраблены з латуні і пакрыты серабром 925 пробы. Мацуецца ўзнагарода да адзення адмысловай шпількай. У склад латуні таксама дададзены метал з расійскіх танкаў, якія былі пабдітыя падчас вайны ва Украіне.

 Крыніцы 

Катэгорыя:Крыжы Аб’яднанага пераходнага кабінета Беларусі